ddrg/super_eurlex huggingface dataset:
KIRJALLINEN KYSYMYS E-2173/99 esittäjä(t): Salvador Jové Peres (GUE/NGL) komissiolle. Oliiviöljyvarastot.



Virallinen lehti nro 225 E , 08/08/2000 s. 0065 - 0066



KIRJALLINEN KYSYMYS E-2173/99 esittäjä(t): Salvador Jové Peres (GUE/NGL) komissiolle (29. marraskuuta 1999) Aihe: Oliiviöljyvarastot Oliiviöljyvarastoja koskevan selvityksen mukaan varastot ovat Italiassa 50 prosenttia ja Kreikassa 30 prosenttia alkuperäistä suunnitelmaa pienemmät. Mikä on komission mielestä syynä tähän erittäin suureen supistumiseen? Aikooko komissio tarkistaa tuotantosuunnitelmia alaspäin näissä maissa? Koska tilastojen luotettavuus on erittäin tärkeää tulevissa WTO:n neuvotteluissa, mitä toimenpiteitä komissio on toteuttanut ja aikoo toteuttaa, että vältettäisiin tämän kaltaisten tilanteiden toistuminen tulevaisuudessa ja että turvattaisiin uusien määräysten oikeudenmukaisuus ja tasapuolisuus muita jäsenvaltioita kohtaan? Franz Fischlerin komission puolesta antama vastaus (21. joulukuuta 1999) Kansainvälisen oliiviöljyneuvoston (IOOC) jäsenvaltiot ilmoittavat kyseisen neuvoston talouskomiteassa eräitä tilastotietoja, joihin sisältyy tiedot siirtovarastoista. Euroopan yhteisö on IOOC:n jäsen, joten se ilmoittaa myös nämä tiedot. Arvoisan parlamentin jäsenen tiedossa on epäilemättä, että yhteisö on markkinointivuodesta 1993/1994 alkaen suhtautunut varauksellisesti IOOC:n tilastotietoihin. Varauksellisuus johtuu muun muassa yhteisöä koskevien tietojen luotettavuudessa esiintyneistä puutteista. Yhteisö esitti IOOC:n 81:nnessä kokouksessa tilastotietoja, joiden todenmukaisuutta oli tutkittu pitkään ja jotka yhteisön omasta mielestä olivat lähimpänä todellisuutta. Tämä mahdollisti IOOC:n tietoja koskevista varauksista luopumisen. Tietoja tarkistettiin usean markkinointivuoden osalta ja monien jäsenvaltioiden tilastotietoja korjattiin. Korjauksia tehtiin eri jäsenvaltioiden kulutusta, varastoja ja tuotantoa koskeviin tietoihin, joista viimeksi mainittujen katsottiin tarkoittavan markkinoille saatettua tuotantoa. Tuettu määrä voi kuitenkin olla eri suuruinen, koska siihen sisältyy myös pientuottajien tukea varten laskettu määrä. Tarkistettuaan ja korjattuaan nämä menneisyyttä koskevat tiedot komissio on ryhtynyt toimenpiteisiin parantaakseen kaikkien tietojen luotettavuutta tulevaisuudessa. Tärkeimpiä näistä toimenpiteistä on sellaisen objektiivisen menetelmän laatiminen, jolla voidaan laskea oliivipuiden tuottamien oliivien määrät, mikä lisää tietoa alkutuotannosta. Muita tärkeitä toimenpiteitä ovat puristamojen valvonnan lisääminen ottamalla käyttöön oliivien automaattinen punnitus sekä tuotetun oliiviöljyn käyttötarkoituksen tarkastaminen. Komissio myös lisää, yhdessä tuottajajäsenvaltioiden kanssa, valvontaa kaikissa oliiviöljyn tuotantoketjun vaiheissa ja huolehtii siitä, että sekä tuotetun oliiviöljyn määrää että sen laatua koskevaa lainsäädäntöä noudatetaan.
KIRJALLINEN KYSYMYS E-2514/99 esittäjä(t): Pedro Marset Campos (GUE/NGL) komissiolle. EU:n LEADER II -ohjelman ja Espanjan valtion FUTURE-ohjelman varoilla rahoitetussa maatilamatkailukohteessa sijaitseva EU:n tukema jätevesipuhdistamo Murcian Abaránissa.



Virallinen lehti nro 225 E , 08/08/2000 s. 0155 - 0156



KIRJALLINEN KYSYMYS E-2514/99 esittäjä(t): Pedro Marset Campos (GUE/NGL) komissiolle (22. joulukuuta 1999) Aihe: EU:n LEADER II -ohjelman ja Espanjan valtion FUTURE-ohjelman varoilla rahoitetussa maatilamatkailukohteessa sijaitseva EU:n tukema jätevesipuhdistamo Murcian Abaránissa Komissio on hyväksynyt ja rahoittanut LEADER II -ohjelmasta 18. kesäkuuta 1999 lähtien maatalohanketta Canada Hidalgon alueella Abaránissa (Murcia) (asiakirja N:ro B.B3.3.080, Trinidad González Maquilónin nimellä, kokonaisrahoitus 1 370 096 pesetaa). Tämän kohteen välittömään läheisyyteen, alle 100 metrin päähän, suunnitellaan kuitenkin myös EU:n varoilla rahoitettua jätevesipuhdistamoa, joka hankaloittaisi alueen asukkaiden maatilamatkailun kehittämiseksi tehtyjä talojen kunnostamishankkeita, joihin on myönnetty tukea. Samalle alueelle on suunniteltu myös EU:n tukemaan Espanjan valtion FUTURE-ohjelmaan kuuluvia maan matkailuviraston rahoittamia luontopolkuja. 1. Onko komissio tietoinen tästä ristiriitaisesta tilanteesta? 2. Mihin toimiin komissio aikoo ryhtyä tilanteen selvittämiseksi? Franz Fischlerin komission puolesta antama vastaus (25. tammikuuta 2000) Komissiolle ei ole ilmoitettu Leader II -yhteisöaloitteen osana Murcian alueella vuonna 1999 rahoitetuista hankkeista. Arvoisan parlamentin jäsenen mainitsemat seikat ansaitsevat kuitenkin komission täyden huomion. Komissio tiedustelee asiaa kyseiseltä jäsenvaltiolta ja ilmoittaa tuloksista viipymättä kysyjälle.
KIRJALLINEN KYSYMYS E-2217/99

esittäjä(t): Massimo Carraro (PSE) ja Paolo Costa (ELDR) komissiolle

(29. marraskuuta 1999)

Aihe: Venetsialle myönnettävät tuet

Euroopan parlamentti hyväksyi 16. huhtikuuta 1999 yhteisen päätöslauselmaesityksen (B4-0358, 0359, 0361, 0362 ja 0363) Venetsian kriisitilanteesta. Päätöslauselmaesityksessä pyydettiin komissiota, Italian hallitusta ja Veneton aluetta sisällyttämään Venetsian historiallinen keskusta ja laguunialue yhteisön rakennetukia saaviin, uuden tavoitteen 2 kattamiin alueisiin, jotta valtiontukia voitaisiin myöntää EY:n perustamissopimuksen 92 artiklan 3 kohdan c alakohdan määräysten nojalla kilpailua koskevista määräyksistä poiketen. Lisäksi parlamentti pyysi, että komissio ei pitäisi valtiontukena verohelpotuksia, joita Italian hallitus on jo myöntänyt Venetsiassa ja laguunialueella toimiville yrityksille, koska kyseiset yritykset eivät ole tasavertaisessa kilpailuasemassa mantereen ja muiden Euroopan kaupunkien yritysten kanssa.

Voiko komissio kertoa, missä määrin se ja toimivaltansa rajoissa Italian viranomaiset ovat ryhtyneet toimiin parlamentin esittämien toivomusten ja pyyntöjen perusteella?

Michel Barnierin komission puolesta antama vastaus

(6. tammikuuta 2000)

Rakennerahastoja koskevista yleisistä säännöksistä annetun neuvoston asetuksen (EY) N:o 1260/1999(1) mukaan ohjelmakauden 20002006 tavoitteen 2 tukialueiden määrittelystä vastaavat komissio ja kyseessä oleva jäsenvaltio yhdessä. Tukikelpoisia alueita koskeva luettelo on riippuvainen toimintalinjoista, jotka kansalliset viranomaiset ovat määritelleet edellä mainitussa asetuksessa esitettävien perusteiden mukaisesti. Luettelon tekee komissio yhteisymmärryksessä kyseessä olevan jäsenvaltion kanssa aikaisintaan vuoden 1999 lopussa tai vuoden 2000 alussa. Komissio huolehtii siitä, että luettelossa mainitut alueet ovat tosiasiallisesti alueita, joihin uudelleenjärjestelyyn liittyvät rakenteelliset ongelmat ovat vaikuttaneet eniten.

Komissio ei pitänyt Italian viranomaisten 1. lokakuuta 1999 toimittamaa aluejakoehdotusta hyväksyttävänä. Ehdotuksessa ei noudateta vaatimusta, jonka mukaan edellä mainitun asetuksen 4 artiklan 5 ja 6 kohdassa säädettyjen vaatimusten mukaisen tukikelpoisen väestön osuuden on oltava vähintään 50 prosenttia. Komissio on näin ollen pyytänyt Italian viranomaisia laatimaan viipymättä uuden ehdotuksen, joka on rakennerahastoja koskevan yleisasetuksen säännösten mukainen.

Tämän vuoksi komissio ei pysty ottamaan kantaa siihen, voiko Venetsia saada tavoitteen 2 mukaista tukea.

Vuosina 19951997 sovelletun Venetsiassa ja Chioggiassa sijaitsevien yritysten sosiaaliturvamaksujen kantamatta jättämisen osalta komissio totesi 24. marraskuuta 1999 EY:n perustamissopimuksen 88 artiklan (entisen 93 artiklan) 2 kohdan mukaisen tutkimusmenettelyn osana pitämässään kokouksessa, että tällainen helpotus on yhteismarkkinoiden periaatteen mukainen, lukuun ottamatta aluetukeen oikeutettujen alueiden ulkopuolella sijaitseville suurille yrityksille työpaikkojen luomiseen myönnettäviä tukia ja työllisyyden turvaamiseen myönnettäviä tukia.

(1) EYVL L 161, 26.6.1999.
KIRJALLINEN KYSYMYS E-2838/99 esittäjä(t): Eija-Riitta Korhola (PPE-DE) komissiolle. Vaihtelu vuodenajoittain ja alueittain ilmastonmuutosta koskevissa analyyseissä.



Virallinen lehti nro 303 E , 24/10/2000 s. 0118 - 0118



KIRJALLINEN KYSYMYS E-2838/99 esittäjä(t): Eija-Riitta Korhola (PPE-DE) komissiolle (18. tammikuuta 2000) Aihe: Vaihtelu vuodenajoittain ja alueittain ilmastonmuutosta koskevissa analyyseissä Miten komissio on arvioinut vuodenaikojen mukaan ja alueittain tapahtuvia vaihteluja analyyseissä, jotka koskevat ilmaston luonnollista vaihtelua ja ilmastonmuutosta, ja mitä asiaa koskevia tutkimushankkeita se on tukenut? Philippe Busquinin komission puolesta antama vastaus (11. helmikuuta 2000) Useat käynnissä olevat ja vastikään rahoitetut hankkeet (esimerkiksi Provost- ja Demeter-hanke) käsittelevät vuodenaikojen mukaan tapahtuvia muutoksia ja alueellista vaihtelua ilmastossa. Neljännen puiteohjelman hankkeissa on kehitetty ainutlaatuinen ennustekapasiteetti, jonka avulla on ensimmäisen kerran onnistuttu ennakoimaan El Niño -sääilmiön esiintymistä ja sen vaikutuksia Euroopassa.
KIRJALLINEN KYSYMYS E-2737/99 esittäjä(t): Michl Ebner (PPE-DE) komissiolle. Rypäleistä valmistettuja viinoja koskeva epäreilu kilpailu.



Virallinen lehti nro 303 E , 24/10/2000 s. 0102 - 0103



KIRJALLINEN KYSYMYS E-2737/99 esittäjä(t): Michl Ebner (PPE-DE) komissiolle (18. tammikuuta 2000) Aihe: Rypäleistä valmistettuja viinoja koskeva epäreilu kilpailu Rypäleistä valmistetusta raa'asta alkoholista voi tulla, sen jälkeen kun se on laimennettu tilavuusprosentiltaan vähintään 86 prosenttiseksi, tulkitsemalla laaja-alaisesti joitakin yhteisön normeja, sellaista rypäleistä valmistettua alkoholia, jota sen jälkeen kun se on tuotu Italian markkinoille, voidaan myydä grappa-viinana, vaikkakin laittomasti. Tällä tavoin viinirypäleistä valmistettu alkoholi on huomattavasti halvempaa kuin grappa, koska raaka-alkoholi saa yhteisön tukea 140 000 liiraa hehtolitraa kohden ja vastaavasti grappa saa tukea 78 000 liiraa. Tämä 62 000 liiran erotus kannustaa perinteisen italialaisen viinan jäljittelemiseen. Tästä ei aiheudu ainoastaan suuria taloudellisia tappioita tuottajille, vaan näin harhautetaan myös kuluttajia. Aikooko komissio ryhtyä toimiin nostaakseen grappalle myönnettävän tuen samalle tasolle muille alkoholeille myönnetyn tuen kanssa poistaakseen grappan kannalta epäreilun kilpailun ja suojellakseen kuluttajia? Franz Fischlerin komission puolesta antama vastaus (14. helmikuuta 2000) Komissio on tietoinen ongelmasta, että raakaa alkoholia käytetään grappan valmistukseen, mikä on vastoin voimassaolevia määräyksiä. Kysymys otettiin esille hiljattain pidetyssä hallintokomitean kokouksessa, jossa pyydettiin asianosaisia jäsenvaltioita, silloin kun nämä myöntävät tukia, kiinnittämään huomiota tislauksessa saadun tuotteen käyttötarkoitukseen. Kunkin jäsenvaltion valvontaviranomaisten vastuulla on luonnollisesti valvoa tapauskohtaisesti yhteisön säännöstön asianmukaista soveltamista. Mitä tulee rypäleiden puristusjätteistä valmistetun alkoholijuoman ja raa'an alkoholin tislaustuen tasoon, komissio on parhaillaan tarkistamassa näitä tukia viinin yhteisen markkinajärjestelyn uudistuksen soveltamisen yhteydessä, joka tulee voimaan seuraavan viinivuoden alusta (1. elokuuta 2000).
KIRJALLINEN KYSYMYS E-2348/99 esittäjä(t): Salvador Jové Peres (GUE/NGL) ja Pedro Marset Campos (GUE/NGL) komissiolle. Marokosta peräisin olevien tomaattien tuonti.



Virallinen lehti nro 225 E , 08/08/2000 s. 0111 - 0111



KIRJALLINEN KYSYMYS E-2348/99 esittäjä(t): Salvador Jové Peres (GUE/NGL) ja Pedro Marset Campos (GUE/NGL) komissiolle (13. joulukuuta 1999) Aihe: Marokosta peräisin olevien tomaattien tuonti Miksi komissio ei ole ryhtynyt tarvittaviin toimenpiteisiin sen varmistamiseksi, että Marokko noudattaa pöytäkirjan N:o 1 Marokosta peräisin olevien maataloustuotteiden tuontia yhteisöön koskevasta järjestyksestä 3 artiklassa tarkoitettuja kiintiön kuukausittaista jakautumista ja 20 prosentin ylittämisvaraa koskevia määräyksiä? Franz Fischlerin komission puolesta antama yhteinen vastaus kirjallisiin kysymyksiin E-2344/99, E-2345/99, E-2346/99, E-2347/99, E-2348/99 ja P-2483/99 (20. tammikuuta 2000) Komissio seuraa tarkkaavaisena Marokosta peräisin olevien tuoreiden tomaattien tuonnin kehitystä. Todettuaan sovittujen määrien ylittymistä markkinointivuoden 1998/1999 lopussa komissio on huomauttanut Marokon viranomaisille siitä, kuinka tärkeätä näiden määrien noudattaminen on yhteisön markkinoiden tasapainon ylläpitämiseksi. Komissio pyysi Marokon viranomaisilta meneillään olevan markkinointivuoden osalta lokakuussa 1999 tapahtuneen tuonnin kehityksen vuoksi tietoja pikaisesti. Näissä Rabat'ssa 22. joulukuuta 1999 pidetyissä neuvotteluissa ei kyetty pääsemään ratkaisuun, joilla olisi voitu varmistaa se, ettei myönnettyä kiintiötä ylitetä. Tämä seikka huomioon ottaen ja myöhemmistä neuvotteluista riippumatta komissio otti käyttöön asetuksella (EY) N:o 2767/1999 tuontitodistusjärjestelmän yhteisön ja Marokon kuningaskunnan kesken 22. joulukuuta 1994 käydyn kirjeenvaihdon mukaisesti. Komissio muistuttaa, että jäsenvaltiot ovat vastuussa voimassa olevien säännösten moitteettomasta soveltamisesta tuonnin yhteydessä ja erityisesti maksettavien tullimaksujen vahvistamisessa.
KIRJALLINEN KYSYMYS E-1429/99

esittäjä(t): Dana Scallon (PPE-DE) komissiolle

(1. syyskuuta 1999)

Aihe: Rautatieyhteydet Irlannin saarella

Länsi-Irlannin sosiaalinen, teollinen ja matkailuun liittyvä toiminta edellyttää nykyaikaisia rautatieyhteyksiä, joilla vältetään autioituminen ja elvytetään talouselämää.

Millainen osa Länsi-Irlannin rautatietarpeilla on Euroopan komission Irlantia ja Eurooppaa koskevassa rautatieyhteysstrategiassa?

Loyola de Palacion komission puolesta antama vastaus

(18. lokakuuta 1999)

Euroopan yhteisön perustamissopimuksen 154 artiklan (entinen 129 b artikla) mukaisesti komissio tukee Euroopan laajuisen verkon luomista ja kehittämistä liikenteen alalla sekä ottaa erityisesti huomioon tarpeen luoda yhteys saarilla, sisämaassa ja syrjässä sijaitsevien alueiden ja yhteisön keskeisten alueiden välille. Tämä tavoite tulee esille yhteisön suuntaviivoista Euroopan laajuisen liikenneverkon kehittämiseksi 23 päivänä heinäkuuta 1996 tehdyssä Euroopan parlamentin ja neuvoston päätöksessä N:o 1692/96/EY(1). Yhteisö on tunnustanut Irlannin länsiosien rautatieyhteyksien strategisen merkityksen mainitsemalla liitteessä I Slingon, Tralen, Galwayhn ja Limerickin välisten ja näihin kaupunkeihin johtavien tavanomaisten rautateiden kuuluvan Euroopan laajuiseen verkkoon.

Euroopan liikenteen infrastruktuurin rahoitus on keskittynyt viimeisen viiden vuoden aikana monenlaisiin hankkeisiin Euroopan laajuisen verkon reiteillä ja keskuksissa. Rautateiden infrastruktuuriin, erityisesti raiteisiin ja merkinantolaitteisiin, on tehty huomattavia investointeja. Länsi-Irlannissa sijaitseville Galwayn ja Slingon radoille rakennettujen uusien raiteiden £30 miljoonan kustannuksista yhteisö maksaa 50 %, ja näiden ratojen opastinlaitteiden uusimisesta aiheutuvista £4 miljoonan kustannuksista yhteisö maksaa 85 %.

Näitä infrastruktuurin parannuksia täydennetään vielä uuden liikkuvan kaluston (dieselvetureiden ja -vaunujen) käyttöönotolla, mitä rakennerahastot myös tukevat. Näin voidaan varmasti lisätä palvelujen käyttäjien mukavuutta ja turvallisuutta.

Suurin osa Irlannin läntisen osan alueista (pohjoinen rajaseutu, sisämaa ja länsiosa) saa tukea Euroopan aluetukirahastolta (EAKR) tavoite 1 -alueena vuosina 20002006. Irlannin hallitus valmistelee parhaillaan kansallista kehittämissuunnitelmaa, joka on komission kanssa käytävien neuvottelujen pohjana neuvoteltaessa siitä, mihin rakennerahastoista maksettavia tukia käytetään vuosina 20002006. Rakenne- ja koheesiorahaston seuraavalla ohjelmakaudella infrastruktuuri on varmasti yksi tärkeimmistä investointikohteista, jotta voitaisiin edelleen parantaa Länsi-Irlannin suhteellista sijaintia.

(1) EYVL L 228, 9.9.1996.
KIRJALLINEN KYSYMYS E-2852/99 esittäjä(t): Bartho Pronk (PPE-DE) komissiolle. Sairausvakuutusjärjestelmä Euroopan unionissa.



Virallinen lehti nro 280 E , 03/10/2000 s. 0149 - 0149



KIRJALLINEN KYSYMYS E-2852/99 esittäjä(t): Bartho Pronk (PPE-DE) komissiolle (18. tammikuuta 2000) Aihe: Sairausvakuutusjärjestelmä Euroopan unionissa Komission jäsen Flynnin 22. tammikuuta 1999 antamassa vastauksessa esittämääni kysymykseen E-3294/98(1) ilmoitettiin, että komissio odottaa voivansa tehdä päätelmänsä heti, kun Alankomaiden hallitus on vastannut pyyntöön saada lisätietoja. 1. Onko Alankomaiden hallitus antanut nämä lisätiedot, kun pyynnön esittämisestä on kulunut jo lähes vuosi? 2. Jos Alankomaiden hallitus on antanut tarvittavat tiedot, mitä päätelmiä komissio on tehnyt niiden pohjalta? 3. Jos Alankomaiden hallitus ei ole näin tehnyt, milloin siltä voidaan odottaa vastausta? (1) EYVL C 320, 6.11.1999, s. 40. Anna Diamantopouloun komission puolesta antama vastaus (3. maaliskuuta 2000) Tutkittuaan Alankomaiden viranomaisten toimittamat tiedot komissio toteaa, että Alankomaiden yksityisiä sairausvakuutusjärjestelmiä ei voida pitää asetuksen (EY) N:o 118/97 aineelliseen soveltamisalaan kuuluvina lakisääteisinä järjestelminä (neuvoston asetus (EY) N:o 118/97, annettu 2 päivänä joulukuuta 1996, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta ja saattamisesta ajan tasalle(1)). (1) EYVL L 149, 5.7.1971, viimeksi muutettuna EYVL L 28, 30.1.1997.
KIRJALLINEN KYSYMYS E-2405/99 esittäjä(t): Karl-Heinz Florenz (PPE-DE) komissiolle. Rakennetukien jakamisen lopettaminen.



Virallinen lehti nro 280 E , 03/10/2000 s. 0042 - 0042



KIRJALLINEN KYSYMYS E-2405/99 esittäjä(t): Karl-Heinz Florenz (PPE-DE) komissiolle (16. joulukuuta 1999) Aihe: Rakennetukien jakamisen lopettaminen Kuinka monessa ja missä tapauksessa Euroopan komissio on asettanut rakennetuen jakamisen edellytykseksi sen, että jäsenvaltiot täyttävät yhteisön ympäristönsuojelulainsäädännön vaatimukset? Missä näistä tapauksista Euroopan komissio on lopettanut rakennetuen jakamisen? Michel Barnierin komission puolesta antama vastaus (25. tammikuuta 2000) Rakennerahastoista myönnettävän tuen yhtenä edellytyksenä on yhteisön lainsäädännön noudattaminen. Tämä sisältyy yhteisön tuen myöntämistä koskevien päätösten vakiolausekkeisiin. Yhteisön lainsäädännön, myös ympäristölainsäädännön, noudattamatta jättäminen voi näin ollen johtaa tuen pidättämiseen tai jopa peruuttamiseen. Menettely, jolla todetaan yhteisön lainsäädännön rikkominen, ei ole yhteydessä tuen pidättämis- ja peruuttamismenettelyyn. Sitä vastoin yhteisön tuki pidätetään yleensä yhtenäisen soveltamisen takaamiseksi sen jälkeen, kun jäsenyysvelvoitteen noudattamatta jättämistä koskeva menettely on aloitettu (kyseiselle jäsenvaltiolle on esitetty virallinen huomautus). Tukea ei voida pidättää valituksen perusteella tai jos jäsenvaltiolle esitetään pelkkä tiedonsaantipyyntö. Komissio voi pidättää tuen, jos se antaa yhteisön lainsäädännön rikkomisesta perustellun lausunnon. On vielä korostettava, että yhteisön tuki voidaan pidättää sen jälkeen, kun kyseiselle jäsenvaltiolle on esitetty virallinen huomautus (jotta rikkominen voidaan tutkia ilman, että komissio joutuu ristiriitaiseen tilanteeseen), mutta peruuttamispäätöstä ei koskaan tehdä automaattisesti. Euroopan aluekehitysrahastosta myönnettävä tuki on pidätetty yhteisön ympäristölainsäädännön rikkomisen perusteella muun muassa seuraavissa tapauksissa: Aachenin Heerlenin teollisuusaluetta koskeva Saksan ja Alankomaiden yhteinen hanke, Abrilongon pato Portugalissa, valekarettikilpikonnan suojelu Kreikassa sekä tiehanke Algecirasissa Espanjassa. Euroopan maatalouden ohjaus- ja tukirahaston ohjausosastosta myönnettyjä tukia ei ole kertaakaan pidätetty ympäristölainsäädännön rikkomisen vuoksi. Sitä vastoin suunnitelmiin tai ohjelmiin voi sisältyä ehtoja, jotka eivät sinänsä ole peruste tuen pidättämiselle, mutta jotka voivat vaikuttaa tukikelpoisuuteen. Esimerkiksi tavoitteen 5 b mukaisessa, Espanjan Aragonin aluetta koskevassa yhtenäisessä ohjelma-asiakirjassa tuen myöntämisen edellytyksenä kastelujärjestelmän rakentamiselle alalla VIII on, että komission ja toimenpiteestä kansallisella ja alueellisella tasolla vastaavien tahojen välillä tehdään sopimus, jolla taataan luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY(1) ja luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY(2) noudattaminen. (1) EYVL L 103, 25.4.1979. (2) EYVL L 206, 22.7.1992.
KIRJALLINEN KYSYMYS E-2519/99 esittäjä(t): Roberta Angelilli (UEN) komissiolle. IMEG-yhtiön (Lucca) konkurssi.



Virallinen lehti nro 303 E , 24/10/2000 s. 0075 - 0075



KIRJALLINEN KYSYMYS E-2519/99 esittäjä(t): Roberta Angelilli (UEN) komissiolle (22. joulukuuta 1999) Aihe: IMEG-yhtiön (Lucca) konkurssi Marmori- ja graniittiteollisuutta harjoittava IMEG-yhtiö on yksi maailman suurimmista yrityksistä marmorin leikkaamisen ja jalostamisen alalla. Yhtiöllä on toimilupa Apuo-Versiliesen alueella, joka kattaa 60 prosenttia marmorialueesta, ja se työllistää 180 työntekijää kolmessa eri kunnassa, nimittäin Carrarassa, Mancianossa ja Massarosassa. Yhtiö asetettiin konkurssiin 2. huhtikuuta 1999 ja työntekijät irtisanottiin. Tarjouksia ei saatu kahdessa huutokaupassa, joissa oli tarkoitus myydä tuotantolaitokset kokonaisuudessaan, ja 30. marraskuuta 1999 yhtiö huutokaupattiin kahdessa erässä. 1. Tiedustelisin komissiolta, onko olemassa yhteisön sääntöjä, joilla suojellaan teollisen tuotantolaitoskokonaisuutta, kun otetaan erityisesti huomioon tarve taata työpaikkojen säilyminen. 2. Onko olemassa rahoitusvälineitä, joilla voidaan edistää teollisen toiminnan kehittämistä ja uudelleenjärjestelyjä? Michel Barnierin komission puolesta antama vastaus (16. helmikuuta 2000) 1. Kysymyksessä kuvattuun tilanteeseen voidaan soveltaa kolmea direktiiviä. Työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 14 päivänä helmikuuta 1977 annetulla direktiivillä 77/187/ETY, sellaisena kuin se on muutettuna 29 päivänä kesäkuuta 1998 annetulla direktiivillä 98/50/EY(1) säädetään työntekijöiden suojelemisesta silloin, kun työnantaja vaihtuu, ja varmistetaan erityisesti, että heidän oikeutensa turvataan. Työntekijöiden joukkovähentämistä koskevan jäsenvaltioiden lainsäädännön lähentämisestä 20 päivänä heinäkuuta 1998 annetun direktiivin 98/59/EY(2) tarkoituksena on suojella työntekijöitä joukkoirtisanomisten yhteydessä, ja siinä säädetään, että työntekijöiden edustajille on ilmoitettava asiasta ja heidän kanssaan on neuvoteltava ennen kuin päätetään irtisanomisista ja että viranomaisille on ilmoitettava suunnitelluista irtisanomisista. Direktiivin päätarkoituksena on estää joukkoirtisanomiset. Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20 päivänä lokakuuta 1980 annetulla direktiivillä 80/987/ETY(3) taataan maksamatta olevien saatavien suorittaminen työntekijöille työnantajan maksukyvyttömyystilanteessa. 2. Rakennerahastoista voidaan yhteisrahoittaa arvoisan parlamentin jäsenen mainitseman kaltaisia teollisuuden tuotantosuunnan muuttamishankkeita, jos ne toteutetaan tukikelpoisella alueella. Yhteisrahoitus voi myös koskea työttömien työntekijöiden koulutusta, jonka tarkoituksena on auttaa heitä sijoittautumaan uudelleen työmarkkinoille. Tältä osin komissio odottaa tulevalla ohjelmakaudella 20002006(4) voimassa olevan säännöstön mukaista Italian viranomaisten ehdotusta. (1) EYVL L 201, 17.7.1998. (2) EYVL L 225, 12.8.1998. (3) EYVL L 283, 28.10.1980. (4) EYVL L 161, 26.6.1999.